EXPLICATIO. 
7 5 
OSTEOSARCOMA, OSTEOSTEATOMA. 
TABULA CLXXIX. 
( FOL. IV. TAB. LII . ) 
Figura 1. 
Sternum hominis adulti volumine maxime auctum, atque mutatum in substantiam 
fibrosam , ab anteriore exhibitum. 
a. b. c. Manubrii sterni pars superior, quae, licet emollita, tamen figuram 
naturalem servavit, a. Superficies articularis pro capite claviculae, b. Margo 
superior, c. Abscissus margo lateralis. Tanta enim erat hujus partis emol- 
litio, ut culter facilius transierit per totam ossis substantiam, quam quod 
solveretur articulatio hujus ossis cum clavicula, 
d. e. Pars inferior manubrii , tumefacta , extrorsum tuberculata. 
f. Os medium sterni , totum tumefactum, inaequabilem monstrans superficiem, 
atque descendens ante ossiculum tertium, ita tamen ut hoc, pro dimidia 
parte adhuc infra illud promineat. Ultimum ossiculum degenerationis 
nulla praebet indicia. 
Figura 2. 
Idem sternum juxta longitudinem dissectum, ut mutata interna structura 
patescat. 
a. b. Manubrii pars superior, quae licet emollita, tamen ejus formam servavit, 
et cellularem propriam substantiam demonstrat, 
c. Pars inferior manubrii , insigniter expansa , ac in substantiam fibrosam 
compactam mutata. 
d. e. Nexus mobilis manubrii cum osse medio. 
d. e. f. Os medium insigniter expansum. In facie posteriore quaedam substantia 
ossea superesse videtur, totum vero reliquum os mutatum est in substan- 
tiam fibrosam, compactam, fibrarum decursum tamen facile exhibentem , 
inter fibras variis in locis spatia supersunt , quae in nonnullis partibus 
vasa sanguinea dilatata videntur , dum in inferiore parte manubrii sub- 
stantia minus distincte fibrosa apparet, ex praesentia substantiae albumini 
concreto similis, inter fibras depositae. 
T 2 In- 
